I 1987 deltok 30 filmer i konkurransen. På 1990-tallet steg deltagelsen jevnt og trutt til 106 filmer i 1999. Etter milleniumsskiftet og etter festivalen flyttet til Lillehammer eksploderte det virkelig. I de senere årene har 200-300 filmer og manus årlig meldt seg på konkurransene. Den sterke økningen skyldes dels etablering av medie- og kommunikasjonslinjene i videregående skoler, billigere og enklere opptaks- og redigeringsutstyr, satsing på film gjennom Den kulturelle skolesekken, TV-produksjon av prisutdelingen, og befestelsen av Amandus som et viktig arrangement for unge filmskapere over hele landet.